  అందరూ ఒక్కసారి మహాకవి శ్రీశ్రీ ఆవేదనని ఆగ్రహాన్ని గుర్తుకు తెచ్చుకున్నారు.
 
 మరో ప్రపంచం
 మరో ప్రపంచం
 మరో ప్రపంచం పిలిచింది!
 పదండి ముందుకు 
 పదండి త్రోసుకు.
 పోదాం పోదాం పైపైకి.
 కదం తొక్కుతూ.
 పదం పాడుతూ 
 హృదాంతరాళం గర్జిస్తూ 
 పదండి పోదాం
 వినబడలేదా
 మరో ప్రపంచం జలపాతం?
 దారి పొడుగునా గుండె నెత్తురులు 
 తర్పణ చేస్తూ పదండి ముందుకు!
 బాటలు నడచీ,
 పేటలు కడచీ 
 కోటలన్నిటిని దాటండి 
 నదీనదాలూ
 అడవులు, కొండలు
 ఎడారులూ మన కడ్డంకి!
 పదండి ముందుకు
 పదండి పదండి త్రోసుకు;
 పోదాం, పోదాం పైపైకి;
 ఎముకలు క్రుళ్ళిన
 వయసు మళ్ళిన
 సోమరులారా చావండి 
 నెత్తురు మండే,
 శక్తులు నిండే,
 సైనికులారా! రారండి
 "హరోం! హరో హర!
 హర!హర!హర!హర!
 హరోం హరా" అని కదలండి.
 మరో ప్రపంచం
 మరో ప్రపంచం
 ధరిత్రి నిండా నిండింది.
 పదండి ముందుకు
 పదండి త్రోసుకు!
 ప్రబంజనంవలె హోరెత్తండి!
 భావ వేగమున ప్రసరించండి!
 వర్షుకాభ్రముల ప్రళయ ఘోషవలె
 పెళ పెళ పెళ పెళ విరుచుకు పదండి.
 పదండి
 పదండి
 పదండి ముందుకు
 కనబడలేదా మరో ప్రపంచపు 
 కణకణ మండే త్రేతాగ్ని
 ఎగిరి, ఎగిరి, ఎగిరి పడుతున్నవి 
 ఎనభై లక్షల మెరుపులు!
 తిరిగి, తిరిగి, తిరిగి సముద్రాలే
 జల ప్రళయ నాట్యం చేస్తున్నవి
 సలసల కాగే చమురా! కాదిది
 ఉష్ణరక్త కాసారం
 శివ సముద్రమూ
 నయాగరా వలె
 ఉరకండీ! ఉరకండి ముందుకు
 పదండి ముందుకు 
 పదండ్రి త్రోసుకు
 మరో ప్రపంచపు కంచు నగరం 
 విరామ మెరుగక మ్రోగింది 
 త్రాచుల వలెనూ-
 రేచుల వలెనూ -
 ధనంజయునిలా సాగండి
 కనబడలేదా మరో ప్రపంచపు
 అగ్ని కిరీటపు ధగధగలు 
 ఎర్రబావుటా నిగనిగలు
 హోమజ్వాలల భుగభుగలు
 మరో ప్రపంచం....మరో ప్రపంచం
 మరో ప్రపంచం....పిలిచింది.
 
  * * * * *
 
 హైదరాబాద్-
 
 హయత్ నగర్ కు ముఫ్ఫై కిలోమీటర్ల దూరంలో ఎడంవేపు నున్న విశాలమైన పది వేల ఎకరాల ప్రదేశం.
 
 కొండలూ, గుట్టలూ, రాళ్ళు, రప్పలు, చెట్లు, చేమలతో వుంది.
 
 ఆ కొండ మీద నిలబడి చుట్టూ చూసాడు అభిరామ్. ఈ పది ఎకరాల ప్రదేశం దాటితే దట్టమైన అడవి ప్రారంభమౌతుంది. ఒకవేపు పెద్ద చెరువు. ఒకవేపు కొండలు.
 
 "సరైయిన స్థలం కదూ" ఆ పక్కన నిలబడి చూస్తున్న మిగతా వారివేపు చూస్తూ అన్నాడు అభిరామ్.
 
 "ఎంత బాగుందో" ముచ్చట పడింది క్రాంతి.
 
 "నీ ప్లానేంటో చెప్పు" కూర్చుంటూ అంది మేఖల. మిగతా ముగ్గురూ మూడు వేపుల కూర్చున్నారు.
 
 అయిదు నిమిషాల సేపు ఏం మాట్లాడలేదు అభిరామ్.
 
 "ఎన్ని కష్టాలొచ్చినా, ఎన్ని నష్టాలొచ్చినా, ఎన్ని అభిప్రాయ భేదాలొచ్చినా మనం విడిపోగూడదన్నది, మన నలుగురం విధించుకున్న మొట్టమొదటి నిబంధన" నెమ్మదిగా చెప్పాడు అభిరామ్.
  andaruu okkasari mahakavi srishree aavedanani aagrahaanni gurtuku tecchukunnaaru.
 
 maro prapancham
 maro prapancham
 maro prapancham pilichindi!
 padandi munduku 
 padandi throsuku.
 podam podam paipaiki.
 kadam tokkutuu.
 padam paadutuu 
 hrudaantaraalam garjistuu 
 padandi podam
 vinabadaleda
 maro prapancham jalapaatam?
 daari podugunaa gunde netturulu 
 tarpana chestu padandi munduku!
 baatalu nadachi,
 paetalu kadachi 
 kotalannitini daatandi 
 nadeenadaaluu
 adavulu, kondalu
 edaaruluu mana kaddanki!
 padandi munduku
 padandi padandi throsuku;
 podam, podam paipaiki;
 emukalu krullina
 vayasu mallina
 somarulara chavandi 
 netturu mande,
 saktulu ninde,
 sainikulara! rarandi
 "harom! haro hara!
 hara!hara!hara!hara!
 harom hara" ani kadalandi.
 maro prapancham
 maro prapancham
 dharitri ninda nindindi.
 padandi munduku
 padandi throsuku!
 prabanjanamvale horettandi!
 bhaava vegamuna prasarinchandi!
 varshukaabhramula pralaya ghoshavale
 pela pela pela pela viruchuku padandi.
 padandi
 padandi
 padandi munduku
 kanabadaleda maro prapanchapu 
 kanakana mande tretaagni
 egiri, egiri, egiri padutunnavi 
 enabhai lakshala merupulu!
 tirigi, tirigi, tirigi samudrale
 jala pralaya naatyam chestunnavi
 salasala kaage chamura! kaadidi
 ushnarakta kasaram
 shiva samudramuu
 nayagara vale
 urakandi! urakandi munduku
 padandi munduku 
 padandri throsuku
 maro prapanchapu kanchu nagaram 
 virama merugaka mrogindi 
 traachula valenuu-
 rechula valenuu -
 dhananjayunila sagandi
 kanabadaleda maro prapanchapu
 agni kireetapu dhagadhagalu 
 errabavuta niganigalu
 homajwalala bhugabhugalu
 maro prapancham....maro prapancham
 maro prapancham....pilichindi.
 
  * * * * *
 
 hyderabad-
 
 hayat nagar ku muffie kilometerla dooramlo edamvepu nunna visaalamaina padi vela ekaraala pradesam.
 
 kondaluu, guttaluu, raallu, rappalu, chetlu, chemalatho vundi.
 
 aa konda meeda nilabadi chuttu chusadu abhiram. ee padi ekaraala pradesam daatithe dattamaina adavi praarambhamoutundi. okavepu pedda cheruvu. okavepu kondalu.
 
 "saraiyina sthalam kadhuu" aa pakkana nilabadi chustunna migata vaarivepu chustuu annadu abhiram.
 
 "entha bagundo" muchhata padindi kraanti.
 
 "nee planento cheppu" kuurchuntuu andi mekhala. migata mugguru moodu vepula kuurchunnaaru.
 
 ayidu nimishaala sepu yem matladaledu abhiram.
 
 "enni kashtalochina, enni nashtaalochinaa, enni abhipraya bhedalochina manam vidipogudadannadi, mana naluguram vidhinchukunna mottamodati nibandhana" nemmadigaa cheppaadu abhiram.